Halldór Friðgeir Sigurðsson

Halldór Friðgeir Sigurðsson (26. janúar 1880 – 17. nóvember 1960) var íslenskur skipstjóri. Hann var einn af stofnendum Samvinnufélags Ísfirðinga og var lengst af skipstjóri á bátnum Vébirni. Hann kom að stofnun stýrimannafélagsins Bylgjunar árið 1921 og var kosinn varaformaður á fyrsta fundi þess og varð seinna formaður félagsins í nokkur ár. Halldór var sæmdur riddarakrossi hinnar íslensku Fálkaorðu árið 1945 fyrir framlag sitt til sjávarútvegsins. Í seinni heimstyrjöldinni var hann heiðraður af bresku flotamálastjórninni eftir að hafa tekið þátt í björgun áhafnar bresks skips sem fórst út af Ströndum.

Fjölskylda
Halldór fæddist í Arnardal við Skutulsfirði en foreldrar hans voru Sigurður Guðmundsson (1836 – 1899) og Jónína Barbara Sturludóttir (1840 – 1909). Hann var kvæntur Svanfríði Albertsdóttur og eignaðist með henni 11 börn, þar á meðal Jón Laxdal leikara og Sturlu Halldórsson skipstjóra og yfirhafnarvörð.

 Heimildir 

Flokkur:Fólk frá Vestfjörðum
Flokkur:Íslenskir skipstjórar
Flokkur:Handhafar riddarakross Hinnar íslensku fálkaorðu